ผ่านสี่แยกบ่อสร้างมาก็หลายรอบยังไม่ได้แวะทานซักที พอดีเห็นน้าอ้วนฯรีวิวไว้เลยต้องหาเวลามาชิมบ้างไรบ้าง มาครั้งแรกประทับใจมากมายด้วยอัธยาศัยของเจ้าของร้านซึ่งเป็นเด็กหนุ่มไฟแรงดูมีความมุ่งมั่น วันที่ไปทานเป็นเวลาประมาณเกือบหกโมงเย็นแต่ร้านยังจัดของไม่เรียบร้อยเท่าไหร่ น้ำดื่มยังไม่มีบริการให้ลูกค้า น้องเจ้าของร้านเลยเอาดื่มน้ำตราสิงห์เย็น ๆ ขนาด 750 mlมาแจกฟรีให้ทุกโต๊ะในเวลานั้น เป็นการแสดงความรับผิดชอบ พอได้ลองชิมเย็นตาโฟที่เค้ากล้าบอกว่าอร่อยไม่ต้องปรุงนี่ก็อร่อยสมกับคำโฆษณา น้ำซุปอร่อยมาก วัตถุดิบต่าง ๆ ที่ใส่มาไม่ว่าจะเป็นแมงกระพรุนทะเล ลูกชิ้นปลา ลูกชิ้นกุ้งดูสะอาด มีคุณภาพ แทบไม่น่าเชื่อว่ายังขายได้ในราคา 35 บาท เล่าไปก็แลดูเหมือนหน้าม้า แต่ที่เขียนมาเกิดจากความประทับใจล้วน ๆ ยังไงก็ลองหาโอกาสไปพิสูจน์กันดูเองนะจ๊ะ????